Skip HellerMean Things Happening In This...
Peggy LeeBlack Coffee
Jackie McLean4, 5 & 6
Matthew SilbermanQuestionable Creatures Woensdagaand: 30 Desember 2015
Goeie naand almal: Hallo Kenya:
Not much over Kenya this afternoon, a few partly cloudy patches with one single spot with showers in the extreme south-west. Expect cool temperatures overnight and even cold on the high ground.
Die oranje kol oor Noord Namibië toon aan waar daar ‘n paar rowwe storms voorkom, dit lyk na baie goeie reën, so as daar ‘n Namibiër in die geweste bly kan hy of sy gerus laat weet wat daar gebeur. Daar het ook weer sowat 7mm geval in die Ross Pinah gebied in die suid-weste van die land, maar dit is net een kol. Die stormpies oor SA is nou nie juis veel om van te praat nie, dit reën wel in dele van Bloemfontein maar tot nou toe minder as 1mm, dieselfde geld vir Kimberley. Daar is ook ‘n paar storms oor Namaqualand maar dit lyk nou nie na vreeslike weer nie, daar kan wel weerlig wees en as daar nog ‘n paar droeë bossies is kan dit begin brand, wees dus op die uitkyk vir rook wat nie daar moet wees nie. Dan is daar ‘n strook van Lainsburg, oor Prins Albert na Beaufort-Wes waar daar ook ‘n paar storms voorkom, hoop nie dit is soos gisteraand net genoeg om die hitte te laat uitslaan uit die grond nie. Ek het in die koerant gelees dat iemand besluit het om water uit te laat by die Sterkfontein dam. Wel, ek dink nie dit is ‘n goeie besluit nie, Sterkfontein dam is hoog in die berge gebou waar dit baie kouer is as oor die Vaaldam. Die water wat van daar af kom, kom lê net en verdamp in die Vaaldam, dit dien geen doel nie, buiten vir ‘n paar mense om die dam wat die damvlak nie laer wil sien nie. Dit is egter nie genoeg rede om ‘n paar mense gelukkig te hou wanneer daar ‘n water tekort is in die land nie. Nog ‘n bekommernis, om Sterkfontein te laat daal, maak ook Eskom se vermoë om krag in spits tyd op te wek, baie moeilik, en om alles te kroon is dit baie droog oor KZN, wat ek dink die water baie meer nodig het as ons hier in Gauteng. Die dam is gebou om in uiterste ramp toestande water aan die Vaaldam te verskaf, nie sommer net nie. Verder moet onthou word dat Sterkfontein dam in ‘n spruit gebou is, dus buiten vir die water wat van KZN se kant af oorgepomp word kan op staat gemaak word, maar selfs dit is in gevaar met min reën. Die bestuur van die water bronne moet baie beter aangepak word, dit is seker lekker om te sê maar daar is genoeg water in die Vaal Stelsel wat water aan Gauteng verskaf, hou egter in gedagte dat Gauteng nie die enigste Provinsie in die land is nie. Die Vrystaat het die water baie meer nodig, en ek het werklik gehoop dat die hoogland waterskema teen die tyd ook al water aan die Oranje sou verskaf wat bleik nog nie die geval te wees nie. Onthou ons kry in elk geval ‘n redelike dik stroom water in die Vaal stelsel vanaf die Katsi dam, dit alleen is seker baie naby aan 70% van die water behoeftes. Moet nou net nie ,,kundiges’’ uit die buiteland aanstel om die probleme te bestuur nie, hier is meer as genoeg kennis in ons land om dit baie goed te doen.
Dinsdagaand: 29 Desember 2015
Not much on the go in Kenya, maybe one spot in the south-west (green circle) where there maybe a few drops. The rest mostly sunny and cloudless overnight with cool temperatures.
Mens sou dink daar moet baie reën kolle wees met al die wolke oor die land, wel daar is nie verspreide reën nie, enkele kolle met ‘n bietjie reën. Rosh Pinah in Namibië (verre suid-westelike dele) het tot nou toe sowat 3.2 mm gekry en naby Lime Acres in die Noord-Kaap tussen 3.2 en 2.4 mm, sover die beste reën. Dit het ook ligweg oor Durban begin reën maar dit is meer motreën as reën. Die kolle wat met groen omkring is, is waar daar druppels val met enkele storms en daar is selfs ‘n paar druppels wat val in die Calvinia gebied. Ongeag die wolke was temperature nog steeds bloedig warm > 35 C oor die meeste plekke en PTA het ook naby 35 C gedraai. Dit is net weer wat ek alreeds verskeie kere verduidelik het, die vog van die I.T.K.S is die tyd van die jaar ver suid soos julle kan sien, maar as die bolug dood is (in die geval ‘n bolug hoog wat die bolug stabiel maak) is daar nie juis reën om van te praat nie. Ons het ‘n boluglaag of versteuring nodig vir ‘n sneller aksie, en die ander sneller aksie wat reën kan laat toeneem is ‘n sterk oppervlakte hoog aan die ooste kant van die land wat onder die warm vogtige lug in wig kan inslaan, dus die lugmassa oplig na hoër vlakke (waar dit kouer en meer onstabiel is) maar in vandag se geval is nie een van die twee stelsels sigbaar op die kaarte nie. Dit moet verskriklik voel vir ‘n boer om al die vog (wolke) te sien en daar val nie juis reën nie, en bo-op dit is dit nog warm ook, so die bietjie reën wat wel val verdamp blits vinnig en maak weinig verskil aan plante. Ek kan maar net weer sê, die ramp toestande is reeds aan die gang en dit word net erger by die dag, en ek kan niks sien oor die volgende 10 dae wat my opgewonde maak nie. Met temperature van 39 C tot so te sê 6nm in die Ellisras gebied sukkel die manne om krag op te wek, die kragstasies wat daar gebou is en in aanbou is werk met lugverkoelling dus wanneer die temperatuur oor 36 C beweeg is daar verliese. Die Gariep dam kry ook nie water by nie, so ook die bron van krag kan nie benut word nie, nou moet ons net hoop dat die ander kragstasies op standaard is en dat daar nie weer iets in mekaar tuimel nie. Ek kan maar net weer sê vir die manne en dames, sterk wees, dit sal weer kom reën, miskien nie nou dat ons dit nodig het nie, maar man moet maar bly hoop en op you knieë bly.
Dinsdagoggend: 29 Desember 2015
Not much on the go over Kenya this morning, mainly sunny and cool, but warm later today with perhaps one or two odd showers in the west and south-west.
Die kern van die hoogdruk stelsel in die bolug het so ‘n raps verder oos aangeskuif. As voorbeeld, die hoog lê nog die hele tyd soos een groot rugby bal van wes na oos oor die land, in die middel van die hoog is daar ‘n nog sterker hoogdruk sel. Om die kleiner sel beweeg daar vog van noord na suid oor Namibië, Noord-Wes, Noord-Kaap, Vrystaat tot die Oos-Kaap. In ‘n Hoogdruk gebied beweeg die wind anti kloksgewys (noordelike halfrond is dit net anders om!!) Dit is die karweier van vog van noord na suid soos julle kan sien op die foto. Dit is egter ‘n hoogdruk gebied, dus is die bolug meer stabiel as onstabiel. Ons het dus hitte nodig om konveksie te maak, by implikasie opligting, sodat storms kan ontwikkel. Dit maak nie regtig ‘n verskil of die son op die aarde skyn of nie, wolktoppe in die gebiede waar dit nou bewolk is, gaar ook energie op, en begin ook net soos die aarde met uitstraling dus kan ons in die geel strook ‘n klompie storms verwag. Ek sou ‘n beter kans en verspreiding gegee het vir reën was daar ietwat van ‘n bolug versteuring, maar die is afwesig, dus 20-40% kans en verspreiding ten beste. Die blou oor die oostelike hoëveld en dele van die Laeveld is bewolk vanoggend maar ek dink die laer vlak vog gaan vinnig wegbrand. Durban kan ‘n baie warm, en bedompige dag verwag, die manne gaan erg sweet vandag, en dan is daar ‘n kans vir aanlandige vloei vanaf vanmiddag wat aanleiding kan gee dat daar ligte reën kan begin voorkom langs die kus gebiede. Daar is reeds kolle wat warm is oor die suidwes Kaap, en dit gaan baie warm word, effe koeler langs die kus waar die suid-ooster dinge koeler sal hou, alhoewel koeler beteken nie dat dit kan brand nie, wind jaag ‘n vuur vinnig aan, moet dus nie kanse vat nie, en probeer om ongelukke beperk waarby kerse, lampolie ens betrokke is.
Julle is meer as welkom om kommentaar te lewer wat by julle gebeur, ja ek het baie weerstasies waaruit ek data kry, maar onthou dit is ‘n stuk masjien wat meet maar nie kan sien nie.
Maandagaand: 28 Desember 2015
Not much over Kenya, just one spot in the south-west of the country with a few showers, rest humid and make it cool, 20-23 C should not be regarded as warm for your country.
Ja, daar was al een of twee keer ‘n los bui oor Bloemfontein, kan nou sê daar het aan die weste kant van die stad sowat 3.4mm geval, Dealesville se kant toe 1.6mm en halfpad tussen Dealesville en Boshof sowat 5.4mm. Potchefstroom het vroeër 1.4mm gekry. Die wat wonder hoekom ek die klein hoeveelhede reën aandui, wel dis eenvoudig, daar het die somer nog bitter min reën geval, en selfs die ,,reën’’ gaan nie veel help nie, dit is ten minste koeler na die reëntjie. As julle na die foto kyk dan sien julle heelwat blou en ligblou, dit is waar daar genoeg wolke is wat hopelik as die son nou begin sak nog ‘n bietjie water sal uitgooi. Daar het tot sover suid as De Aar ‘n paar druppels geval, maar ai dit is min. Die noord-oostelike hoek van Namibië lyk baie goed vir redelike goeie reën en daar is ‘n paar storms wat oorspoel Botswana se kant toe. Om die foto beter te verstaan, die blou is normaalweg net goeie cumulus ontwikkelling, die ligblou is die wolke bietjie meer ontwikkel en van liggroen, geel en oranje dan is dit sommer goeie storms wat ontwikkel. As die foto rooi kolle wys, dan is dit rowwe storms (sien nie rooi op die foto nie) en rooi beteken ook dat daar sterk wind en hael kan wees. Onder die wolklose toestande in die noorde van die land ingesluit die Kruger Park was sommer bloedig warm vandag, Mopani het by 39 C gedraai en ‘n paar ander sowat 38 C. PTA was so om en by 35 C, wat vir by bloedig warm is. Amptelik dink ek bloedig warm begin by 36 C. Die Bolughoog bly in kontrole, met ander woorde mens kan nou nie tonne reën verwag nie, dit bly mog het troffe storms, en is ook geldig vir môre….
Maandagoggend: 28 Desember 2015
Not much over Kenya, most temperatures dropped to between 17-18 C (south) with perhaps a few drops over the western parts of the country.
From the satellite pictures it really looks like bad winter storms over most of the mid-west, it does seem to clear somewhat from Texas, but to the east and north-east the winter storms continue. I knew in advance(months) that cold air will move further south during an El Nino phase, and yes one would have expected a few heavy winter storms, but from what I see on your news channels it really looks bad, I suspect that the Mid-west does not often get tornado’s in the middel of the winter, but with patches warmer seawater still well north, the clash between cold air from the north and warm moist air from the south, will certainly produce some heavy rain. It will take me hours to go and look at actual reports, thus the pictures just give an overview on what’s happing, You will have to go to your local weather providers to get the latest updates..
Skuus vir die baie lyne en kleure op die foto vanoggend. Die blou lyn in die ooste van die land wys waar dit bewolk is vanoggend met mis en selfs motreën op plekke, wat is motreën? Dit is wanneer dit ,,reën” maar die hoeveelheid gemete reën is minder as 1mm per uur. Daar is ‘n aantal weerstasies wat 0.2mm wys vanoggend, so ons hou by motreën kolle. Die geel lyne baken die gebied af waar daar voldoende vog is vanuit die I.T.K.S wat met genoeg opwarming ‘n klompie storms kan maak vanmiddag en vannag. Die groen kolle dui aan waar daar vanoggend buie (Namibië en Botswana) en selfs ‘n paar storms oor die westelike dele van Noord-Wes en een of twee oor Namaqualand, storms in die geval nie noodwendig met reën nie, kon tot nou toe nog nie reën waarneem nie. Die vuilgroen lyn is waar die model wys daar ‘n kans is vir ten minste 1-10mm reën, en oor groot dele van Namibië wys dit kolle reën tussen 10-25mm. Hoop vir die Namibiers dit is waar. Die model wys ook ‘n katspoeg of twee oor die westelike dele van die Noord-Kaap asook die westelike dele van Noord-Wes. Buiten vir bewolkte toestande oor Durban vanoggend dink ek nie daar is ‘n groot kans vir reën nie, daar is wel ‘n skrale kans dat daar ‘n paar storms Durban teen vannaand kan bereik. Dit beteken Elgar en kie sal moet kolf om te kolf. Ek sien daar is een koerant man wat so half en half met my saamstem, dat die las op AB te groot is, hy kan nie vir ‘n dag en ‘n half die groot handskoene dra, en dan sommer instap en groot tellings aanteken nie. Ek dink dat die keurders werklik vir De Kock moet inspan, en al teken hy net 20 of 30 lopies aan, ten minste gee dit AB ‘n blaaskans. AB in die veld sny ten minste 30-50 lopies af wanneer hy normaalweg veldwerk doen, en De Kock is heeltemal goed genoeg om die groot handskoene aan te trek. Hy is nog jonk, maak net seker hy is fiks. Wel, nou het ook my pennie sê, gesê. Mnr Smith (vorige kaptein), ek hou nie baie van sy kommentaar nie, hy is baie krities en alhoewel hy dit nie direk sê nie, indirek dink hy Amla is nie ‘n goeie kaptein nie. Daar is groter spelers wat op hulle dag baie beter was, en die spel goed ken, en is nie krities op die spelers nie. Wat wel pla is dat een ou spesifiek sê Steyn het nie meer spoed nie, mag wel so wees, maar tog het hy 4 paaltjies laat kantel, en van die groot name se penne gekry..,
Sondagaand: 27 Desember 2015
A few odd showers over the central parts and a bit more scattered in the south-west, otherwise warm and humid.
Die storms wil maar net nie lekker ontwikkel nie, ja daar is kolle en strepe waar daar storms voorkom en vanaf die foto lyk dit of daar ‘n redelike storms suid-wes van JHB ontwikkel het. Gisteraand het ‘n storm oor dele van JHB sowat 10mm gegee, ek kon van my af (PTA) net weerlig waarneem, toe val die storm heeltemal plat, soos ‘n pannekoek…. Lyk nie te sleg oor die sentrale dele van Namibië nie, en dit geld ook vir sentraal en suid-wes Botswana. As ek so na die telling kyk van die krieket moet ek kyk of ek nie maar liewer reën erens vir Durban moet uitkrap vir môre nie, niks teen Van Zyl nie, maar hy het nou al ‘n klomp kanse gekry, ek dink De Kock is ‘n beter roep. Liewer ‘n vinnige 20-30 van De Kock as die een nul na die ander.
Suid en wes van die geel lyn het die kwik weer gevaarlik hoog gestyg, met Upington om en by 42 C en dan het ‘n 38 C gesien vir Beaufort-Wes. Saam met dit is dit onheilig droog, en ek sien van die brand verslae dat daar so te sê elke dag nog vure in die Vrystaat voorkom. Die suid-ooster hou die Kaap ,,koel’’ maar die wind langs die kus gebiede is sterk veral in die namiddag en al is die temperatuur dan so om en by 24 C , met ‘n wind van 40-45 km/u is die brand gevaar nog steeds gevaarlik hoog. Wees asb versigtig in wat julle doen, onthou die brandspanne wil ook nou bietjie tyd saam met die families bestee, maar as dit brand moet hulle werk… en hulle kry nie altyd die dankie vir al hulle werk nie. En ja, ek wag nog vir my 6mm reën om my minimum reën van Desember 2003 van 65mm verby te steek. Ek staan nou op sowat 59mm. As ek dus nie oor die laaste klompie dae 6 mm kry nie, gaan dit die laagste Desember reën wees in 25 jaar…….
Saterdagaand: 26 Desember 2015
A few odd showers in the extreme south-west and a few in the east and north-east, mostly warm and humid.
Die rooi kol wat ek ingetrek het is waar daar redelike kwaai storms aan die gang is, en afgelei uit reënval data het die meeste reën tot nou toe wes en oos van Carolina geval, met 30.2mm wes van die dorp en 23.8mm oos van die dorp. Effe verder noord na Rietkuil se kant toe was daar sowat 15.8mm. Naby Warmbad het daar 22.8mm geval. Dit is nie genoeg om die droogte te breek nie, maar as daar mielies in die streke geplant is, wel dit kan baie help. Durban, vir die wat krieket kyk het sowat 3-4mm reën gekry en was redelik verspreid oor Durban, ses stasies het tussen 4 en 5mm aangeteken. Met die bewolkte toestande oor groot dele van KZN is die temperatuur langs dien kus nou sowat 22 C maar na die berge se kant toe is die temperature reeds af na tussen 13 en 14 C. Sommer koud vir die tyd van die jaar. Die groen omkringde gebiede is waar daar enkele tropiese buie voorkom terwyl die geel kolle en liggroen kolle sê daar is ook ‘n paar storms. Orapa na Francistown (Botswana) lyk ook nie te sleg nie maar tot nou toe tel ek nie meer as 1-4mm op nie. Dit bly betrokke en vogtig oor KZN, sien blou lyn, en daar is (sien groen omkring) ‘n paar storms meer noord en noord-wes van Durban. Die model toon nie veel reën vir Namibië in vorm van reën nie, maar tog is daar ‘n hele paar kolle met buie en selfs donderbuie. Niks in die suide nie. Wes en suid van die geel lyn was dit soos verwag weer baie warm, met Upington sowat 38-39 C tot 33 C sover suid as Beaufort-Wes. War wel baie pla, is dat daar baie min oor die Vrystaat gebeur, ja, ons weet dit is droog maar die droogte met partly plekke met glad geen, word nou regtig uiterste ramp gebiede as dit kom by weer. Die verdere faktor wat darem nog altyd gehelp het is dat daar in sulke droeë toestande altyd reën val in Lesotho se berge, maar as mens kyk na die paar weke se reën, kan mens ook hier sien dat dit baie droeër as die norm. Droogte in Lesotho beteken ook minder water vir die Oranje sowel as vir die Vaalrivier, en dit maak my erg bekommerd. Ek het erge droogte toestande sowat 3-4 maande terug vir my kliente voorspel, maar ongeag dat dit korrek was, is dit selfs erger as wat ek verwag het. (Die voorspelling wat ek uitreik aan kliente strek oor sowat 6 maande vooruit.)
Wel, dit is die storie vir nou, nou hoop ek weer daar is in die vroeë oggend ure ‘n los storm oor PTA, ek kort nog sowat 6mm om my minimum reën wat in 2003 aangeteken is verby te steek. Dit sê ook dat PTA tot nou toe minder as 50% van sy normale reën gekry het die maand, maar ek is hoopvol, daar is darem nog ‘n paar dae oor tot die einde van die jaar. (Desember 2003 = 65mm)